**ΕΝΔΕΙΚΤΙΚΕΣ ΑΠΑΝΤΗΣΕΙΣ ΔΟΚΙΜΑΣΙΑΣ 2.**

 **1.** Η ανακάλυψη του τροπικού δάσους στα όρη Φότζα, μια περιοχή που για χιλιάδες χρόνια παρέμενε ανέγγιχτη, σε μια εποχή που ο άνθρωπος τα ελέγχει όλα, παρεμβαίνει, τροποποιεί και αλλοιώνει το φυσικό περιβάλλον, φαντάζει μοναδική. Έτσι αυτό το οικοσύστημα θεωρείται ίσως το πιο θαυμαστό και το πιο πλούσιο σε βιοποικιλότητα.

**2. α) Αυτό το ταξίδι στη Νέα Γουινέα ήταν για τον ορνιθολόγο Μπρους Μπίλερ, μια μεγάλη σειρά από επιφωνήματα έκπληξης, γιατί** ανακάλυπτε συνεχώς πάρα πολλά είδη ζώων, πουλιών και φυτών που δεν είχε αντικρίσει ξανά ανθρώπου μάτι. Ακόμα και είδη που όλοι πίστευαν πως είχαν χαθεί.

 **β) Ο Μπρους Μπίλερ και οι συνεργάτες άργησαν να πραγματοποιήσουν την αποστολή τους στα όρη Φότζα, επειδή**  η περιοχή της Νέας Γουινέας ταλανιζόταν επί χρόνια από πολέμους και σκόνταφταν διαρκώς πάνω σε πολιτικά και οικονομικά εμπόδια.

**3.** Αυτή η αποστολή προετοιμαζόταν επί είκοσι ολόκληρα χρόνια από τον Μπρους Μπίλερ, τον Αμερικανό ορνιθολόγο της οικολογικής και επιστημονικής οργάνωσης Conservation International.

**4. Βραχυπρόθεσμα:** Σε σύντομο χρονικό διάστημα.

 **Υλοτομία:** Η συστηματική κοπή δέντρων με σκοπό την παραγωγή ξυλείας, η εκμετάλλευση της ξυλείας των δασών.

 **ιθαγενείς:** Οι κάτοικοι που κατάγονται από τη χώρα στην οποία κατοικούν.

 **εγχειρίδιο:** Βιβλίο που εκθέτει με συστηματικό τρόπο τις βασικές γνώσεις μιας επιστήμης.

**5.** Θα συμβουλεύεσαι συνεχώς το κείμενο για να εντοπίσεις όλες τις πληροφορίες που θα χρειαστούν για την **αφήγησή σου.**

* Η **αφήγηση** θα γίνει σε **πρώτο πρόσωπο**, αφού ο αφηγητής συμμετέχει στην ιστορία.
* Θα ξεκινήσεις με το **χωροχρονικό πλαίσιο** της αφήγησης.(Το ελικόπτερο μας άφησε…) Να εξιστορήσεις γεγονότα, τις ανακαλύψεις ,τη **δράση** των ηρώων τα αποτελέσματα των προσπαθειών τους.
* Να κάνεις **αποτίμηση γεγονότων**, σχόλια και να γράψεις **σκέψεις και συναισθήματα**.
* Να κάνεις χρήση **συνδέσμων**, **επιρρημάτων και φράσεων**, που δηλώνουν χρονικές και αιτιολογικές σχέσεις μεταξύ των γεγονότων.

( αρχικά, ύστερα, κατά τη διάρκεια… επειδή, αφού , εξαιτίας, στη συνέχεια, ταυτόχρονα, στο τέλος…)

* Να χρησιμοποιήσεις **ρήματα δράσης** **και έκφρασης συναισθημάτων** σε παρελθοντικούς χρόνους.

(συναντώ, τρέχω, πέφτω, χτυπώ, αναρωτιέμαι, νιώθω, σκέφτομαι, χαίρομαι…)

* Μπορείς να περιγράψεις το χώρο με εικόνες φωτογραφικές και να κάνεις χρήση διαλόγου για να ζωντανέψεις το κείμενο.